

**"Мүгедектерге берілетін техникалық көмекші (орнын толтырушы) құралдар мен арнаулы жүріп-тұру құралдарының тізбесін бекіту туралы" Қазақстан Республикасы Үкіметінің 2005 жылғы 20 шілдедегі № 754 қаулысына өзгеріс енгізу туралы**

***Күшін жойған***

Қазақстан Республикасы Үкіметінің 2021 жылғы 19 наурыздағы № 157 қаулысы. Күші жойылды - Қазақстан Республикасы Үкіметінің 2021 жылғы 29 желтоқсандағы № 954 қаулысымен

**"Мүгедектерге** **берілетін** **техникалық** **көмекші (орнын** **толтырушы) құралдар мен арнаулы** **жүріп-тұру** **құралдарының** **тізбесін** **бекіту** **туралы" Қазақстан** **Республикасы** **Үкіметінің 2005 жылғы 20 шілдедегі № 754 қаулысына** **өзгеріс** **енгізу** **туралы**

      Ескерту. Күші жойылды - ҚР Үкіметінің 29.12.2021 № 954 қаулысымен.

      Қазақстан Республикасының Үкiметі **ҚАУЛЫ ЕТЕДI:**

      1. "Мүгедектерге берілетін техникалық көмекші (орнын толтырушы) құралдар мен арнаулы жүріп-тұру құралдарының тізбесін бекіту туралы" Қазақстан Республикасы Үкіметінің 2005 жылғы 20 шілдедегі № 754 қаулысына (Қазақстан Республикасының ПҮАЖ-ы, 2005 ж., № 30, 392-құжат) мынадай өзгеріс енгізілсін:

      көрсетілген қаулымен бекітілген мүгедектерге берілетін техникалық көмекші (орнын толтырушы) құралдар мен арнаулы жүріп-тұру құралдарының тізбесі осы қаулыға қосымшаға сәйкес жаңа редакцияда жазылсын.

            2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан** **Республикасының**

**Премьер-Министрі А. Мамин**

      Қазақстан Республикасы

Үкіметінің

2021 жылғы 19 наурыздағы

№ 157 қаулысына

қосымша

      Қазақстан Республикасы

Үкіметінің

2005 жылғы 20 шiлдедегі

№ 754 қаулысымен

бекітілген

**Мүгедектерге** **берілетін** **техникалық** **көмекші (орнын** **толтырушы) құралдар мен арнаулы** **жүріп-тұру** **құралдарының** **тізбесі**

      1. Протездiк-ортопедиялық құралдар:

      1) шина-былғары қол протезi (иық протезi, білек протезi, саусақ протезi);

      жаңа технология бойынша қол протезi (иық протезi, білек протезi, саусақ протезi);

      2) шина-былғары жілiншiк протезi;

      жаңа технология бойынша (модульдік) жіліншік протезі;

      силикон қабы бар жіліншік протезі;

      3) шина-былғары жамбас протезi;

      жаңа технология бойынша (модульдік) жамбас протезі;

      4) омырау бездерінiң протезi;

      5) аппарат, тутор;

      6) таяқ: бір тіреулі және көп тіреулі;

      7) балдақ: бір тіреулі шынтақ, көп тіреулі шынтақ, қолтық асты;

      8) жетек арба: сал ауруы бар балаларға арналған, жетек арба (қадамсыз, қадамдық, дөңгелекті), қосымша тіреуі бар жетек арбалар;

      9) корсет, реклинатор, басұстағыш;

      10) бандаж, емдік белбеу, балалардың профилактикалық шалбары;

      11) ортопедиялық аяқкиім және қосымша құрылғылар (кебiстер, супинаторлар, ұлтарақтар);

      12) аппаратқа арналған аяқкиім;

      13) жейде киюге арналған құрылғы;

      14) колготки киюге арналған құрылғы;

      15) шұлық киюге арналған құрылғы;

      16) түйме тағуға арналған құрылғы (ілмек);

      17) белсенді қармауыш;

      18) ыдыс-аяқты ұстауға арналған қармауыш;

      19) қақпақтарды ашуға арналған қармауыш;

      20) кілтке арналған қармауыш.

      2. Сурдотехникалық құралдар:

      1) есту аппараттары;

      2) веб-камерасы бар ноутбук;

      3) көп функциялы сигнал жүйелері;

      4) мәтiндiк хабар беретін және хабарды қабылдайтын мобильді телефондар;

      5) саңырау және нашар еститін адамдарға арналған сағаттар;

      6) кохлеарлық импланттарға сөйлеу процессорлары;

      7) дауыс шығаратын аппарат.

      3. Тифлотехникалық құралдар:

      1) тифлотаяқтар;

      2) оқу машиналары;

      3) сөйлеу синтезі бар экрандық қол жеткізу бағдарламасымен қамтамасыз етілген ноутбук;

      4) Брайль жүйесі бойынша жазу құралы;

      5) Брайль жүйесі бойынша жазу грифелi;

      6) рельефті-ноқатты қаріппен жазуға арналған қағаз;

      7) дыбыспен хабар беретін және диктофоны бар мобильді телефондар;

      8) дыбыс жазбасын шығаруға арналған плейерлер;

      9) нашар көретін адамдарға арналған сағаттар;

      10) сөз шығаратын термометр;

      11) сөз шығаратын тонометр;

      12) тест жолақшалары бар сөз шығаратын глюкометр;

      13) Брайль қарпін өз бетінше үйренуге арналған сөйлейтін құрал;

      14) алмалы-салмалы Брайль әліппесі;

      15) көру қабілеті нашар мүгедектерге арналған ине сабақтағыштар, тігін инелері.

      4. Арнаулы жүріп-тұру құралдары:

      1) қол жетегі бар бөлмеде жүріп-тұруға/серуендеуге арналған базалы кресло-арба;

      2) рычагты жетегі бар серуендеуге арналған кресло-арба;

      3) белсенді түрдегі әмбебап кресло-арба;

      4) электр жетегі бар (әмбебап) кресло-арба;

      5) көп функциялы (әмбебап) кресло-арба.

      5. Міндетті гигиеналық құралдар:

      1) несеп қабылдағыштар;

      2) нәжіс қабылдағыштар;

      3) жөргектер;

      4) сіңіргіш жаймалар (жаялықтар);

      5) катетер (Spina bifida диагнозы бар мүгедек балаларға арналған бір рет қолданылатын катетер);

      6) стоманың айналасындағы теріні қорғауға және тегістеуге арналған паста-герметик;

      7) стоманың айналасындағы теріні қорғауға және күтуге арналған қорғаныш крем;

      8) стоманың айналасындағы теріні қорғауға және күтуге арналған сіңіргіш ұнтақ (опа);

      9) иісті бейтараптандырғыш;

      10) стоманың айналасындағы немесе шат терісін тазалауға және күтуге арналған тазартқыш;

      11) санитариялық құрылғысы бар кресло-орындық;

      12) дәретхана бөлмесіне арналған қайырмалы тіреуіш тұтқалар;

      13) жуынатын бөлмеге арналған тұтқалар.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК